CELEX: 32021R1791
Language: ga
Date: 2021-10-11 00:00:00
Title: Rialachán Cur Chun Feidhme (AE) 2021/1791 ón gComhairle an 11 Deireadh Fómhair 2021 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

11.10.2021   
               
               
                  GA
               
               
                  Iris Oifigiúil an Aontais Eorpaigh
               
               
                  LI 359/1
               
            
         RIALACHÁN CUR CHUN FEIDHME (AE) 2021/1791 ÓN gCOMHAIRLE
         an 11 Deireadh Fómhair 2021
         lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 269/2014 ón gComhairle an 17 Márta 2014 maidir le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (1), agus go háirithe Airteagal 14(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 17 Márta 2014, ghlac an Chomhairle Rialachán (AE) Uimh. 269/2014.
                  
               
                     (2)
                  
                  
                     Ní aithníonn an tAontas Eorpach ionghabháil neamhdhleathach na Crimé agus Sevastopol a rinne Cónaidhm na Rúise.
                  
               
                     (3)
                  
                  
                     Ó ionghabhadh Poblacht Fhéinrialaitheach na Crimé agus cathair Sevastopol go neamhdhleathach, tá iarrachtaí leanúnacha á ndéanamh ag Cónaidhm na Rúise chun na críocha sin atá faoi fhorghabháil a chur faoi réir a smachta. Go háirithe, úsáideann Cónaidhm na Rúise cumhachtaí a breithiúna chun cos ar bolg a dhéanamh ar fhreasúróirí in aghaidh na hiongabhála neamhdhleathaí a rinne sí ar an gCrimé agus Sevastopol.
                  
               
                     (4)
                  
                  
                     Tá roinnt breithiúna, ionchúisitheoirí agus oifigigh slándála freagrach as dlí na Rúise a fhorfheidhmiú sa Chrimé agus Sevastopol atá faoi fhorghabháil neamhdhleathach. Tá cinntí claonta á ndéanamh ag na daoine sin in iliomad imeachtaí coiriúla arb í an pholaitíocht is siocair leo nó tá gníomhaithe ar son na hÚcráine á n-ionchúiseamh acu nó tá an feachtas cos ar bolg á ghéarú acu i gcoinne freasúróirí in aghaidh na hiongabhála neamhdhleathaí.
                  
               
                     (5)
                  
                  
                     Measann an Chomhairle gur cheart ochtar a chur le liosta na ndaoine, na n-eintiteas agus na gcomhlachtaí atá faoi réir bearta sriantacha a leagtar amach in Iarscríbhinn I a ghabhann le Rialachán (AE) Uimh. 269/2014 mar gheall ar an ról atá acu chun an bonn a bhaint d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                  
               
                     (6)
                  
                  
                     Ba cheart, dá bhrí sin, Iarscríbhinn I a ghabhann le Rialachán (AE) Uimh. 269/2014 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Cuirfear na daoine a liostaítear san Iarscríbhinn a ghabhann leis an gCinneadh seo leis an liosta a leagtar amach in Iarscríbhinn I a ghabhann le Rialachán (AE) Uimh. 269/2014.
         
         
            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh i Lucsamburg, 11 Deireadh Fómhair 2021.
            
               
                  Thar ceann na Comhairle
               
               
                  An tUachtarán
               
               J. PODGORŠEK
            
         
         
            (1)  IO L 78, 17.3.2014, lch. 6.
      
      
         
            IARSCRÍBHINN
            Cuirtear na daoine agus na heintitis seo a leanas le liosta na ndaoine nádúrtha agus dlítheanacha, na n-eintiteas, agus na gcomhlachtaí a leagtar amach in Iarscríbhinn I a ghabhann le Rialachán (AE) Uimh. 269/2014:
            
               
                            
                        
                        
                           Ainm
                        
                        
                           Faisnéis aitheantais
                        
                        
                           Cúiseanna
                        
                        
                           Dáta an liostaithe
                        
                     
                           “193.
                        
                        
                           Mikhail Nikolayevich BELOUSOV
                           (Михаил Николаевич Белоусов
                        
                        
                           Inscne: Fireann
                           Dáta breithe: 26.11.1964
                           Áit bhreithe: Russia
                           Náisiúntacht: Úcránach, Rúiseach (ní aithníonn an tAontas pasanna arna n-eisiúint ag Cónaidhm na Rúise sa Chrimé)
                           Seoladh: 117 Balaklavs’ka St, App 48, Simferopol, Crimea, Ukraine
                        
                        
                           Breitheamh sa Kievskiy District Courty in Simferopol.
                           Rinne sé an iliomad cinntí i bhfabhar na Rúise sna cásanna arb í an pholaitíocht is siocair leo i gcoinne freasúróirí in aghaidh ionghabháil neamhdhleathach na Crimé agus Sevastopol. Mar bhreitheamh arna cheapadh ag Cónaidhm na Rúise, d’fhorfheidhmigh sé dlí na Rúise sa chríoch atá faoi fhorghabháil neamhdhleathach, agus dá bhrí sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                        
                        
                           11.10.2021
                        
                     
                           194.
                        
                        
                           Andrey Nikolayevich DOLGOPOLOV
                           (Андрей Николаевич Долгополов)
                        
                        
                           Inscne: Fireann
                           Dáta breithe: 15.2.1959
                           Áit bhreithe: Kyrgyzstan
                           Náisiúntacht: Úcránach, Rúiseach (ní aithníonn an tAontas pasanna arna n-eisiúint ag Cónaidhm na Rúise sa Chrimé)
                           Seoladh: 82 Peremohy Ave, App. 343, Simferopol, Crimea, Ukraine
                        
                        
                           Cathaoirleach ar an Kievskiy District Court in Simferopol.
                           Rinne sé an iliomad cinntí i bhfabhar na Rúise sna cásanna arb í an pholaitíocht is siocair leo i gcoinne freasúróirí in aghaidh ionghabháil neamhdhleathach na Crimé agus Sevastopol. Mar bhreitheamh arna cheapadh ag Cónaidhm na Rúise, d’fhorfheidhmigh sé dlí na Rúise sa chríoch atá faoi fhorghabháil neamhdhleathach, agus dá bhrí sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                        
                        
                           11.10.2021
                        
                     
                           195.
                        
                        
                           Yevgeny Sergeyevich KOLPIKOV
                           (Евгений Сергеевич КОЛПИКОВ)
                        
                        
                           Inscne: Fireann
                           Dáta breithe: 6.5.1974.
                           Áit bhreithe: Beryozovskaya, Danilovsky District, Volgograd Oblast, Russia
                           Náisiúntacht: Rúiseach
                           Seoladh: Military Prosecutor’s Office of the Southern Military District of the Russian Federation. Pushkinskaya Ulitsa, 72А, Rostov, Rostov Oblast, Russia, 344022
                           Teil. (+ 7) 8863263-04-67, (+ 7) 8863282-79-68
                        
                        
                           Ionchúisitheoir de chuid Military Prosecutor’s Office of the Southern Military District of the Russian Federation in Rostov-on-Don.
                           Chúisigh sé gníomhaithe ar son na hÚcráine a ndearnadh géarleanúint orthu mar gheall ar an easpa aitheantais a thug siad d’ionghabháil Leithinis na Crimé ag Cónaidhm na Rúise. Chuir sé cúiseanna os comhair na cúirte a bunaíodh ar chríoch na Rúise i gcoinne shaoránaigh na hÚcráine a aistríodh go héigeantach ó Leithinis na Crimé faoi fhorghabháil. Agus an méid sin á dhéanamh aige, chuir sé le sárú ag Cónaidhm na Rúise ar na hoibleagáidí maidir leis an dlí daonnúil a bhaineann leis an gcumhacht forghabhála, ar oibleagáidí iad nár cheart do na saoránaigh Úcránacha sin an chríoch Úcránach atá faoi fhorghabháil ag Cónaidhm na Rúise a fhágáil fúthu. Ar an mbealach sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Inscne: Fireann
                           Dáta breithe: 5.2.1981
                        
                        
                           Imscrúdaitheoir cásanna speisialta ag First Investigation Department, Directorate for Investigation of Particularly Important Cases of the Main Investigation Department of the Investigative Committee of Russia for the Republic of Crimea and the city of Sevastopol.
                           Bhí sé rannpháirteach sna himscrúduithe coiriúla arb í an pholaitíocht is siocair leo i gcoinne ceannairí na Mejlis de chuid phobal Tatarach na Crimé a ionchúisíodh toisc gur chuir siad go gníomhach i gcoinne ionghabháil neamhdhleathach Leithinis na Crimé. Mar imscrúdaitheoir coiriúil arna cheapadh ag Cónaidhm na Rúise i Leithinis na Crimé faoi fhorghabháil, rannchuidigh sé le forfheidhmiú dhlí na Rúise sa chríoch atá faoi fhorghabháil agus dá bhrí sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAYLUK
                           (Леонид Владимирович МИХАЙЛЮК)
                        
                        
                           Inscne: Fireann
                           Dáta breithe: 1.1.1970 NÓ 8.7.1963
                           Náisiúntacht: Rúiseach
                           Seoladh (Obair): 295034, Simferopol, 13 I. Franko blvd., Crimea, Ukraine
                        
                        
                           Ceann an Federal Security Service (FSB) sa Chrimé agus Sevastopol agus ar an regional Anti-Terrorism Committee.
                           Bhí sé i gceannas ar fhórsaí FSB, a rinne an feachtas cos ar bolg a ghéarú in aghaidh freasúróirí ar fhorghabháil mhídhleathach Leithinis na Crimé ag Cónaidhm na Rúise. Aistríodh cuid de na gníomhaithe ar son na hÚcráine atá á gcoinneáil ag aonaid FSB faoina cheannas go héigeantach chuig Krasnodar agus Rostov-on-Don sa Rúis. Trí dhlí na Rúise a fhorfheidhmiú sa chríoch atá faoi fhorghabháil neamhdhleathach, thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELYANSKY (Виктор Анатольевич Можелянский)
                        
                        
                           Inscne: Fireann
                           Dáta breithe: 10.5.1964
                           Áit bhreithe: Kharkiv
                           Náisiúntacht: Úcránach, Rúiseach (ní aithníonn an tAontas pasanna arna n-eisiúint ag Cónaidhm na Rúise sa Chrimé)
                           Seoladh: 35 Marshala Zhukova St, App. 53, Simferopol, Crimea, Ukraine or Anhars’ka St, 8 Simferopol, Crimea, Ukraine
                        
                        
                           Leaschathaoirleach ar an Central District Court in Simferopol agus iarbhreitheamh den Kievskiy District Court in Simferopol.
                           Rinne sé an iliomad cinntí i bhfabhar na Rúise sna cásanna arb í an pholaitíocht is siocair leo i gcoinne freasúróirí in aghaidh ionghabháil neamhdhleathach na Crimé agus Sevastopol. Mar bhreitheamh arna cheapadh ag Cónaidhm na Rúise, d’fhorfheidhmigh sé dlí na Rúise sa chríoch atá faoi fhorghabháil neamhdhleathach, agus dá bhrí sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Редько Галина Владимировна)
                        
                        
                           Inscne: Baineann
                           Dáta breithe: 22.3.1974
                           Áit bhreithe: Romany, Poltava Oblast, Ukraine
                           Náisiúntacht: Úcránach, Rúiseach (ní aithníonn an tAontas pasanna arna n-eisiúint ag Cónaidhm na Rúise sa Chrimé)
                        
                        
                           Breitheamh den Supreme Court of the Republic of Crimea.
                           Rinne sí an iliomad cinntí i bhfabhar na Rúise sna cásanna arb í an pholaitíocht is siocair leo i gcoinne freasúróirí in aghaidh ionghabháil neamhdhleathach na Crimé agus Sevastopol. Mar bhreitheamh arna cheapadh ag Cónaidhm na Rúise, d’fhorfheidhmigh sí dlí na Rúise i Leithinis na Crimé atá faoi fhorghabháil neamhdhleathach, agus dá bhrí sin thacaigh sí go gníomhach le gníomhaíochtaí agus chuir sí beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
                        
                        
                           11.10.2021
                        
                     
                           200.
                        
                        
                           Vladimir Nikolayevich TERENTEV
                           (Владимир Николаевич Терентьев)
                        
                        
                           Inscne: Fireann
                           Dáta breithe: 11.11.1977
                           Áit bhreithe: Voronezh, Russia
                           Náisiúntacht: Rúiseach
                           Uimhir an phas, uimhir aitheantais náisiúnta, uimhreacha doiciméad aitheantais eile: 03 01 118013
                        
                        
                           Ceann an Main Investigation Department of the Investigative Committee of Russia for the Republic of Crimea and the city of Sevastopol.
                           Rinne sé maoirseacht ar ghníomhaíochtaí an Choiste sna cásanna arb í an pholaitíocht is siocair leo i gcoinne na ngníomhaithe ar son na hÚcráine a ndearnadh géarleanúint orthu as a gcuid gníomhaíochtaí a bhí dírithe ar chur in aghaidh na hionghabhála neamhdhleathaí agus iomláine chríochach na hÚcráine a athbhunú.
                           Bhí sé i gceannas ar obair na n-imscrúdaitheoirí coiriúla a chabhraigh le dlí na Rúise a fhorfheidhmiú sa Chrimé agus in Sevastopol faoi fhorghabháil trí imeachtaí coiriúla a stiúradh os comhair cúirteanna na Rúise agus dá bharr sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad ar an méid sin.
                        
                        
                           11.10.2021”